DOLOŽKA PREDNOSTI 
medzinárodnej zmluvy pred zákonmi 
(čl. 7 ods.  4  a  5 ústavy)

1. 	Gestor zmluvy:
Ministerstvo zdravotníctva Slovenskej republiky

2. 	Názov zmluvy:
Dodatkový protokol k  Dohovoru o ľudských právach a  biomedicíne, týkajúci sa biomedicínskeho výskumu

3. Účel a predmet zmluvy a jeho úprava v právnom poriadku Slovenskej republiky: 
Účelom a predmetom zmluvy je ustanovenie zásad týkajúcich sa biomedicínskeho výskumu v nadväznosti na  Dohovor o ľudských právach a biomedicíne. Podpis Dodatkového protokolu k Dohovoru o ľudských právach a biomedicíne, týkajúci sa biomedicínskeho výskumu sa uskutoční dňa 22.októbra 2004 v Oslo.
Analogická úprava predmetu dohody v právnom poriadku Slovenskej republiky:
V zákone Národnej rady Slovenskej republiky č. 277/1994 Z. z. o zdravotnej starostlivosti v znení neskorších predpisov.

4. 	Priama úprava práv alebo povinností fyzických osôb alebo právnických osôb: 
články 1 až 4 , články 13 až 16, články 19 a 20.

5. Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky):
medzinárodná zmluva, ktorá priamo zakladá práva alebo povinnosti fyzických osôb alebo právnických osôb a vzťahuje sa na ľudské práva a základné slobody. 

6. Kategória zmluvy podľa čl. 7 ods.  5 Ústavy Slovenskej republiky (má prednosť pred zákonmi):
medzinárodná zmluva, ktorá priamo zakladá práva alebo povinnosti fyzických osôb alebo právnických osôb a zároveň medzinárodná zmluva, na ktorej vykonanie nie je potrebný zákon a vzťahuje sa na ľudské práva a slobody, na ochranu života a zdravia osôb.

7. Dopady prijatia medzinárodnej zmluvy, ktorá má prednosť pred zákonmi, na slovenský právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo adaptácie z dôvodu duplicity): 

Vzhľadom na priamu použiteľnosť niektorých ustanovení medzinárodnej zmluvy a jej prednosť pred zákonmi nie je potrebné zrušiť alebo adaptovať z dôvodu duplicity žiadny právny predpis.

Dodatkový protokol  sa dotýka najmä zákona Národnej rady Slovenskej republiky č. 277/1994 Z. z. o zdravotnej starostlivosti v znení neskorších predpisov.